Ágúst : Fram er besta liðið eins og staðan er í dag Ágúst var brattur þrátt fyrir tap í dag.vísir / bára „ Ég er fyrst og fremst svekktur með fyrstu fimmtán - tuttugu mínúturnar í seinni hálfleiknum , ” sagði Ágúst Þór Jóhannsson , þjálfari Vals , eftir tap gegn Fram í Olís-deild kvenna . „ Við vorum í vandræðum sóknarlega í upphafi seinni hálfleiks , bæði að finna leiðir framhjá vörn þeirra og svo forum við með aragrúa af færum sem var mjög dýrt . ” Fram komst í 6 - 2 forystu í fyrri hálfleik og Ágúst tók leikhlé á þeim tímapunkti . Valur jafnaði leikinn í kjölfarið , hvað breyttist hjá Val ? „ Við slökuðum á og fjölguðum sendingum í sókninni . Við hlupum hraðaupphlaup á þær og náðum inn tveimur - þremur ódýrum mörkum . Fyrri hálfleikurinn góður en þetta var erfitt í seinni hálfleiknum . ” Lovísa Thompson lék ekki með Val í seinni hálfleik . Ágúst segir að Lovísa hafi meiðst á lokaæfingunni fyrir leik . Hann nefndi einnig að Arna Sif Pálsdóttir og Vigdís Birna Þorsteinsdóttir voru fjarverandi vegan meiðsla , stór skörð hoggin í hóp Valskvenna . Ágúst gerir ráð fyrir að þær verði klárar í slaginn eftir jólafrí . Ágúst var að lokum spurður út í muninn á þessum leik og sigri Vals á Fram í október . „ Við fórum með 28 slútt , þar af 16 úr mjög góðum færum . Hafdís ( Renötudóttir , markvörður Fram ) varði frábærlega enda einn besti markmaðurinn á landinu . Það var það sem vóg hvað þyngst . Okkur vantaði einnig framlag frá fleiri leikmönnum . Það voru of margar sem voru ekki að ná fram sínum besta leik , það er eins og það er . Fram er auðvitað frábært lið , besta liðið eins og staðan er í dag , ” sagði Ágúst að lokum . Fram vann fimm marka sigur og liðin hafa því unnið sitthvorn leikinn í vetur .